Orsja, Russiese Ryk (nou Wit-Rusland)
11 Junie 1934 (op 37)
Kultuurhistoriese sielkunde, Seun van proksimale ontwikkeling
Vygotsky-kring, Evald Ilyenkov, Jean Piaget, Urie Bronfenbrenner
Lev Vygotsky (1896-1934), was 'n Russiese opvoedkundige teoretikus wat gefokus het op kinders se taal ontwikkeling. Hy het geglo dat volwassenes en ouer portuurgroeplede 'n belangrike rol speel in kinders se leer proses. Vir hom was spel kritiek vir die jong kind se intellektuele ontwikkeling.
Vygotsky se teorie het heelwat verskil van Piaget se teorie nl.:
Vygotsky plaas meer klem op kultuur wat kognitiewe ontwikkeling affekteer/vorm, wat teenstrydig is met Piaget se teorie van universele vlakke en inhoud van ontwikkeling, en kultuur wat nie vir Piaget 'n ware opsie was nie.
Vygotsky plaas redelik klem op sosiale faktore wat bydra tot kognitiewe ontwikkeling.
Hy plaas meer klem op taal in kognitiewe ontwikkeling, waar Piaget nie op taal fokus nie. Vir Vygotsky is kognitiewe ontwikkeling 'n produk van 'n internalisasie van taal. Piaget het gereken dat taal afhanklik is van gedagtes vir ontwikkeling, waar Vygotsky weer reken dat taal en gedagte aparte sisteme is van die begin van lewe en dan saamsmelt op ouderdom drie jaar en dan gesproke taal vorm (innerlike spraak).
Volgens Vygotsky is volwassenes 'n belangrike bron van kognitiewe ontwikkeling. Volwassenes verplaas hul kulturele gereedskap vir intellektuele aanpasbaarheid na kinders oor.
Vygotsky verwys na Elementêre Mentale Funksies as volg:
Deur interaksie in die sosiokultuur omgewing, ontwikkel dit in meer gesofistikeerde en effektiewe mentale prosesse/strategieë wat Vygotsky na verwys as Hoër Mentale Funksies.
Sosiale invloede op kognitiewe ontwikkeling:
Soos Piaget het Vygotsky geglo dat jong kinders deur hul nuuskierigheid aktief raak in hul leerproses en die ontdekking en ontwikkeling van nuwe verstandhoudings en skema. Vygotsky het wel meer klem op sosiale bydrae tot die proses van ontwikkeling geplaas, waar Piaget klem op selfgedrewe ontdekking geplaas het.
Belangrike prinsiepe in Vygotsky se teorie:
"More Knowledgeable Other": (MKO), verduidelik homself. Dit is 'n peroon met meer kennis as die leerder self maar nie noodwendig 'n ouer persoon nie, en selfs ook nie eers 'n persoon nie maar 'n elektroniese apparaat. 'n Kind word geleer deur iemand met kennis van 'n rekenaar speletjie, wat sy maat kan leer hoe om met 'n strategie tewerk te gaan om te wen, 'n ouer wat legkaarte met 'n strategie aanpak, of 'n elektroniese skaakbord wat 'n kind strategieë leer kan 'n MKO wees.
"Zone of Proximal Development": 'n Belangrike konsep, die verskil tussen dit wat 'n leerling kan bereik op sy eie en dit wat hy kan bereik deur die hulp en motivering van 'n persoon met kennis. 'n Kind wat saam met haar ma 'n projek aanpak, soos die verskuiwing van meubels in 'n pophuis, leer meer as 'n kind wat alleen 'n eerste poging aanwend.